
Europos Parlamentas,
–	atsižvelgdamas į Sutartis, ypač į Europos Sąjungos sutarties (ES sutarties) 9, 10 ir 14 straipsnius bei 17 straipsnio 7 dalį ir į Sutarties dėl Europos Sąjungos veikimo (SESV) 20 ir 22 straipsnius, 223 straipsnio 1 dalį ir 225 straipsnį, taip pat į Protokolo Nr. 1 dėl nacionalinių parlamentų vaidmens Europos Sąjungoje 2 straipsnį,
–	atsižvelgdamas į Europos atominės energijos bendrijos steigimo sutarties 106a straipsnio 1 dalį,
–	atsižvelgdamas į Aktą dėl Europos Parlamento narių rinkimų remiantis tiesiogine visuotine rinkimų teise (toliau – Rinkimų aktas), pridėtą prie 1976 m. rugsėjo 20 d. Tarybos sprendimo 76/787/EAPB, EEB, Euratomas, ir iš dalies pakeistą, ypač į jo 6 straipsnį,
–	atsižvelgdamas į 2005 m. rugsėjo 28 d. Europos Parlamento sprendimo dėl Europos Parlamento narių statuto priėmimo[footnoteRef:1] 5 straipsnį, [1:  	OL L 262, 2005 10 7, p. 1, ELI: http://data.europa.eu/eli/dec/2005/684/oj.] 

–	atsižvelgdamas į savo ankstesnes rezoliucijas dėl Europos Parlamento rinkimų tvarkos, ypač į savo 1998 m. liepos 15 d. rezoliuciją dėl rinkimų tvarkos, apimančios bendrus Europos Parlamento narių rinkimų principus, projekto[footnoteRef:2], 2012 m. lapkričio 22 d. rezoliuciją dėl 2014 m. Europos Parlamento rinkimų[footnoteRef:3], 2013 m. liepos 4 d. rezoliuciją dėl geresnio 2014 m. Europos Parlamento rinkimų organizavimo[footnoteRef:4], 2015 m. lapkričio 11 d. rezoliuciją dėl Europos Sąjungos rinkimų teisės reformos[footnoteRef:5] ir 2022 m. gegužės 3 d. rezoliuciją dėl pasiūlymo dėl Tarybos reglamento dėl Europos Parlamento narių rinkimų remiantis tiesiogine visuotine rinkimų teise, kuriuo panaikinamas Tarybos sprendimas 76/787/EAPB, EEB, Euratomas, ir prie to sprendimo pridėtas Aktas dėl Europos Parlamento narių rinkimų remiantis tiesiogine visuotine rinkimų teise[footnoteRef:6], [2:  	OL C 292, 1998 9 21, p. 66.]  [3:  	OL C 419, 2015 12 16, p. 185.]  [4:  	OL C 75, 2016 2 26, p. 109.]  [5:  	OL C 366, 2017 10 27, p. 7.]  [6:  	OL C 465, 2022 12 6, p. 171.] 

–	atsižvelgdamas į 2010 m. spalio 20 d. Pagrindų susitarimą dėl Europos Parlamento ir Europos Komisijos santykių, iš dalies pakeistą 2018 m. vasario 17 d.[footnoteRef:7], [7:  	OL L 45, 2018 2 17, p. 46, ELI: http://data.europa.eu/eli/agree_interinstit/2018/217/oj.] 

–	atsižvelgdamas į Europos Sąjungos pagrindinių teisių chartiją, ypač į jos 33 straipsnį,
–	atsižvelgdamas į Darbo tvarkos taisyklių 46 ir 55 straipsnius,
–	atsižvelgdamas į Konstitucinių reikalų komiteto pranešimą (A10‑0214/2025),
A.	kadangi Europos Parlamentas turi teisę inicijuoti savo rinkimų procedūros reformą ir duoti pritarimą šiuo klausimu;
B.	kadangi Sutartyse nuo 1957 m. įtvirtinta galimybė parengti vienodą rinkimų tvarką, pagrįstą tiesiogine visuotine rinkimų teise;
C.	kadangi Europos Parlamento rinkimų tvarkos reforma turėtų būti siekiama sustiprinti demokratinį Europos Parlamento rinkimų aspektą, pagerinti Europos Parlamento veikimą ir Sąjungos valdymą, užtikrinti didesnį Europos Parlamento darbo legitimumą ir veiksmingumą, taip pat užtikrinti didesnę Sąjungos piliečių rinkimų lygybę;
D.	kadangi profesinio ir asmeninio gyvenimo pusiausvyros politika turėtų būti padedama siekti lyčių lygybės skatinant motinas dalyvauti politikos veikloje;
E.	kadangi vykdant rinkimų tvarkos reformą turi būti laikomasi subsidiarumo ir proporcingumo principų;
1.	nusprendžia sustiprinti su motinyste susijusias taisykles, taikomas Europos Parlamento narėms, norinčioms toliau vykdyti savo Parlamento narės įgaliojimus;
2.	siūlo tikslingai peržiūrėti Europos rinkimų aktą, kad Parlamento narės nėštumo metu ir po gimdymo galėtų perduoti savo balsavimo plenariniame posėdyje teisę kitam savo pasirinktam nariui;
3.	mano, kad šia reforma bus sudarytos sąlygos Parlamento narėms laikotarpiu prieš pat tapimą motinomis ir tapus jomis visapusiškai vykdyti savo įgaliojimus, taip padidinant institucinį teisingumą ir įtrauktį Europos Parlamente;
4.	priima pridedamą pasiūlymą ir jį perduoda Tarybai;
5.	paveda Pirmininkei perduoti šią teisėkūros rezoliuciją ir prie jos pridedamą pasiūlymą Europos Vadovų Tarybai, Tarybai ir Komisijai bei valstybių narių parlamentams ir vyriausybėms.

[bookmark: _Toc213326321]TEISĖKŪROS REZOLIUCIJOS PRIEDAS
PASIŪLYMAS DĖL TARYBOS SPRENDIMO
kuriuo priimamos nuostatos, kuriomis iš dalies keičiamas Aktas dėl Europos Parlamento narių rinkimų remiantis tiesiogine visuotine rinkimų teise 

EUROPOS SĄJUNGOS TARYBA

atsižvelgdama į Sutartį dėl Europos Sąjungos veikimo, ypač į jos 223 straipsnio 1 dalį,

atsižvelgdama į Europos atominės energijos bendrijos steigimo sutartį, ypač į jos 106a straipsnio 1 dalį,

atsižvelgdama į Europos Parlamento pasiūlymą,

teisėkūros procedūra priimamo akto projektą perdavus nacionaliniams parlamentams,

atsižvelgdama į Europos Parlamento pritarimą,

laikydamasi specialios teisėkūros procedūros,

kadangi:

(1) profesinio ir asmeninio gyvenimo pusiausvyros politika turėtų būti padedama siekti lyčių lygybės skatinant motinas dalyvauti politikos veikloje;

(2) pradėjus taikyti balsavimo pagal įgaliojimą per plenarines sesijas sistemą, Parlamento narės galės visapusiškai vykdyti savo įgaliojimus laikotarpiu prieš pat tapimą motinomis ir tapusios jomis,



PRIĖMĖ ŠĮ SPRENDIMĄ: 


1 straipsnis

Į Akto dėl Europos Parlamento narių rinkimų remiantis tiesiogine visuotine rinkimų teise, pridėto prie Tarybos sprendimo 76/787/EAPB, EEB, Euratomas[footnoteRef:8], 6 straipsnio 1 dalį įtraukiama ši pastraipa: [8:  	1976 m. rugsėjo 20 d. Tarybos sprendimas 76/787/EAPB, EEB, Euratomas dėl Taryboje posėdžiavusių valstybių narių atstovų sprendimo dėl Akto dėl atstovų į Europos Parlamentą rinkimų remiantis tiesiogine visuotine rinkimų teise (OL L 278, 1976 10 8, p. 1, ELI: http://data.europa.eu/eli/dec/1976/787(1)/oj).] 


„Nukrypstant nuo pirmos pastraipos, nėščia arba pagimdžiusi Parlamento narė ne ilgiau kaip tris mėnesius iki numatomos vaiko gimimo dienos ir ne ilgiau kaip šešis mėnesius po vaiko gimimo gali įgalioti kitą Parlamento narį balsuoti jos vardu.“


2 straipsnis

1.	Valstybės narės patvirtina šį sprendimą laikydamosi savo atitinkamų konstitucinių reikalavimų. Valstybės narės praneša Tarybos generaliniam sekretoriatui, kad šiuo tikslu reikalingos procedūros yra užbaigtos.

2.	Šis sprendimas įsigalioja kitą dieną po tos dienos, kai bus gautas paskutinis 1 dalyje nurodytas pranešimas. 


3 straipsnis

Šis sprendimas skelbiamas Europos Sąjungos oficialiajame leidinyje.

